Lilis Suryani

Lilis Suryani punika salah satunggaling penyanyi lawas ingkang lair wonten kitha Jakarta nalika tanggal 22 Agustus 1948. Lilis Suryani punika misuwur déné lagunipun ingkang gadhah irah-irahan Gang Kelinci.Lagu punika misuwur nalika taun 1960-an. Lilis Suryani séda amargi kénging lelara kanker rahim ingkang sampun sekawan taun dangunipun. Lilis Suryani ninggalaken putra ingkang cacahipun tiga saha wayah ingkang cacahipun wolu.
Lilis Suryani punika asring nyanyèkaken lagu kanthi tema perjuangan. Lagu punika kanggé nyemangati tentera Indonésia nalika nembé wonten konfrontasi kaliyan Malaysia. Lagu ingkang naté dipunyanyekaken Lilis Suryani inggih punika Tiga Malam, Pergi Berjuang, Kau Pembela Nusa Bangsa, Mohon Diri, Hurryku Sayang, Baju Loreng saha Berita.

 Karir 
Lilis wiwit gadhah karir wonten ing donyaning musik punika nalika umuripun taksih 12 taun. Nalika samanten Lilis taksih sekolah wonten salah satunggaling Sekolah Rakyat (SR) wonten ing tlatah Gang Tepekong, Jakarta Pusat. Sasampunipun kalih taun, Lilis lajeng sekolah wonten ing Sekolah Kepandaian Putri Boedi Oetomo. Nalika samanten Lilis sampun pikantuk tawaran kanggé nyanyi wonten ing Pura Negara. Nalika punika Lilis lajeng tepang kaliyan Bung Karno. Taun 1963 Lilis asring tampil wonten ing TVRI Stasiun Pusat Jakarta.selebriti.kapanlagi.com(dipunundhuh tanggal 1 Oktober 2011)
Lilis Suryani punika penyanyi ingkang gadhah gaya rambut jambul. Lagu kanthi irah-irahan Gang kelinci punika pungkasanipun dipundaur ulang kaliyan grup band ném-néman ingkang namanipun Silver Quint.tembang.com(dipunundhuh tanggal 1 Oktober 2011)

 Cathetan suku 

Kategori:Penyanyi Indonésia
Kategori:Lair 1948
Kategori:Pati 2007